ОБЯВА

Община Севлиево обявява конкурс за предоставяне на социална услуга Комплекс за социални услуги, включващ „Център за обществена подкрепа”, „Наблюдавано жилище” и „Дневен център за деца и младежи с увреждания”, съгласно Заповед №0560 от 13.07.2020 г. на Кмета на Община Севлиево

**І. Условия за участие в конкурса**

1**.** В конкурса **могат** да участват, кандидати, които са физически лица, регистрирани по Търговския закон и юридически лица, както и физически лица, извършващи търговска дейност и юридически лица, възникнали съгласно законодателството на друга държава – членка на Европейския съюз или на друга държава от Европейско икономическото пространство.

2.Кандидатите по т.1 трябва да са вписани в Регистъра към Агенцията за социално подпомагане и да притежават съответен лиценз от Държавната агенция за закрила на детето за предоставяне на социални услуги за деца.

3. В конкурса не могат да участват кандидати, които:

* са обявени в несъстоятелност или са в производство по обявяване в несъстоятелност;
* се намират в ликвидация;
* са лишени от право да упражняват търговска дейност;
* имат парични задължения към държавата, установени с влязъл в сила акт на компетентен орган или задължения към осигурителни фондове,освен ако компетентният орган е допуснал разсрочване/отсрочване на задълженията;
* са осъдени с влязла в сила присъда за престъпления против собствеността, против стопанството, за измама, корупция, участие в престъпна организация или всякаква друга незаконна дейност, накърняваща финансовите интереси на Общностите, освен ако не са реабилитирани;
* вследствие на процедура за възлагане на обществена поръчка или отпускане на безвъзмездна финансова помощ, финансирани от бюджета на Общностите, са обявени в тежко нарушение поради неизпълнение на своите договорни задължения;
* са в положение на конфликт на интереси.

4.Всеки кандидат е длъжен да обяви писмено на Община Севлиево промените в обстоятелствата по предходните точки, настъпили в процеса на провеждане на конкурса в 7 дневен срок от настъпване на съответната промяна.

**ІІ. Изисквания към кандидата**

1. Да са доставчици на социални услуги, имащи най малко три години практика в предоставянето на социални услуги за деца до 18 години.

2**.** Да разполагат с финансови средства за извършване на дейността, в съответствие със стандартите и критериите, регламентирани в ППЗСП, ЗСУ и НКССУД.

3. Наличие на работен капацитет и подходяща квалификация на персонала.

# ІII. Документи за участие /заверени копия от кандидата/

1. Лиценз на Държавната Агенция за закрила на детето, като доставчик на социални услуги за деца до 18 години;

2. Удостоверение за вписване в регистъра към Агенция за социално подпомагане;

3. Решение за съдебна регистрация;

4. Удостоверение за актуално състояние;

5. Регистрация по БУЛСТАТ;

6. Удостоверение за данъчна регистрация;

7. Удостоверение от съответния Окръжен съд по регистрация на дружеството, че при последното, следните обстоятелства не са налице: не са обявени в несъстоятелност и не са в производство по обявяване в несъстоятелност; не се намират в ликвидация;

8. Удостоверение от Националната агенция по приходите, че нямат парични задължения към държавата, установени с влязъл в сила акт на компетентен орган или задължения към осигурителни фондове, освен ако компетентният орган е допуснал разсрочване/отсрочване на задължението;

9. Свидетелство за съдимост на физическото лице или лицата, включени в управителните органи на търговското дружество/юридическото лице, че не са осъдени с влязла в сила присъда по престъпления против собствеността или против стопанството, освен ако не са реабилитирани.

10.Декларация, че физическото лице или лицата, включени в управителните органи на търговските дружества/юридически лица не са лишени от правото да упражняват търговска дейност;

11. Информация за досегашната работа на доставчика на социалната услуга;

12. Детайлизирана програма за развитие на социалните услуги „Комплекс за предоставяне на социални услуги”, която включва:

- цели и задачи на програмата;

- описание на целевите групи;

- организация на работа и задължителна документация в услугата;

- график на дейностите, съгласно нормативните изисквания за услугата;

- работен капацитет на кандидата и квалификация на кадрите, наличен персонал;

- бюджетна програма – начин на разходване на средствата по дейности и вид разходи за период от 3 години (прогнозата за бюджет се прави на основание единните стандарти за делегирани от държавата дейности по Решение на Министерски съвет за 2020 г.);

- щатно разписание за персонала, който ще предоставя услугата и длъжностни характеристики за всяка длъжност;

- участие на партньори за изпълнение на програмата (описание на партньорите и участието им);

- стратегия за устойчивост на услугата, описание на възможните рискове и начини за преодоляването им;

- индикатори за оценка предоставянето на услугата;

- иницииране на добри практики при предоставяне на услугата;

- други;

1. Банково удостоверение за банковата сметка, която ще бъде използвана за превеждане от Община Севлиево на средствата за изпълнение на дейността.

**IV. Срок за подаване на документите**

Предложенията на кандидатите се представят до **17.00 часа на 31.08.2020 год.** в Център за информация и обслужване на гражданите в сградата на Община Севлиево или по пощата с препоръчано писмо с обратна разписка, в запечатан непрозрачен плик. При приемане на предложенията, върху плика се отразява поредния №, дата и час на внесеното предложение и тези данни се записват във входящ регистър, за което на вносителя се дава документ или обратна разписка. Предложения, получени извън крайния срок или в незапечатан плик не се разглеждат.

**V. Дата, час и начин на провеждане на конкурса**

Конкурсът ще се проведе от комисия, определена със заповед на Кмета на Община Севлиево на **02.09.2020 год.** на два етапа:

**І-ви етап** – от **10.00 часа** в зала **№ 202** на административната сграда на Община Севлиево, комисията отваря и разглежда подадените предложения, по реда на тяхното постъпване. Кандидатите, които отговарят на условията и изискванията, определени от Възложителя, се допускат до събеседване. Кандидатите, които не отговарят на изискванията, се отстраняват от участие в конкурса.

**ІІ-ри етап** – от **13.00 часа** в същата зала, комисията ще проведе събеседване с допуснатите кандидати.

**VІ. Краен срок за обявяване на резултатите от конкурса**

До **08.09.2020 год.** комисията изготвя протокол за класиране на кандидатите и определя спечелилия конкурса кандидат. Въз основа на протокола, изготвен от комисията, Кметът на общината в 3-дневен срок издава заповед, с която определя спечелилия конкурса кандидат. Обжалването на заповедта не спира изпълнението й. Резултатите от конкурса се съобщават на участвалите в него лица в 7 дневен срок от издаването на заповедта.

**VII. Допълнителна информация**

По-детайлна информация относно спецификата на предоставяне на социалните услуги в Комплекса – „Център за обществена подкрепа“, „Дневен център за деца и младежи с увреждания“ и „Наблюдавано жилище“, може да получите на телефон: **0675 396 216** – Маргарита Балджиева – главен експерт „Социални дейности“ или чрез запитване на е-мейл**: m\_baldzhieva@sevlievo.bg**